钦定古今图书集成/理学汇编/学行典/第126卷 > 易经 > 《家人卦》
## 钦定古今图书集成/理学汇编/学行典/第126卷 > 易经 > 《家人卦》

《象》曰：“闲有家”，志未变也。

〈本义〉志未变而预防之。〈大全〉庸斋赵氏曰：“闲于始则人心未变，无伤恩害义之事，故《悔亡》”，“教妇初来，教子婴孩”是也。中溪张氏曰：“防闲之道，当谨其初也。若待家渎而后严之，志变而后治之，则儆戒之意失而有悔矣。”云峰胡氏曰：“《家人志》已变而防之者难，未变而防之者易。”